Shah Rukh Khan

Shahrukh Khan (hindi: शाहरुख़ ख़ान; urdu: شاه رخ خان; født 2. november 1965 i New Delhi i India) også skrevet som Shah Rukh Khan (SRK) og kjent som King Khan, er en indisk Bollywood-skuespiller og produsent. Khan har spilt i rundt 75 hindifilmer i sjangrer fra romantiske dramaer til actionthrillere. Hans bidrag til filmindustrien har gitt ham tallrike æresbevisninger og med hans åttende Filmfare-pris som beste skuespiller har det gjort ham til den mest prisbelønnede Bollywood-skuespilleren gjennom alle tider i denne kategori. I 2005 æret den indiske regjering ham med prisen Padma Shri for hans bidrag til indisk film. Khan er betraktet som en av de største og mest populære filmstjerner i filmhistorien med en tilhengerskare som hevdes å telle millioner; i 2011 kalte den amerikanske avisen Los Angeles Times ham for «verdens største filmstjerne». 

Khan kommer fra en muslimsk familie og vokste opp i New Delhi. Den 25. oktober 1991 giftet han seg med Gauri Khan, en hindu, i et tradisjonelt hindubryllup. I henhold til Khan, selv om han tror på islam, verdsetter han også sin hustrus religion. Hjemme følger barna begge religioner. De har tre barn, sønnen Aryan (født 1997) og datteren Suhana (født 2000). I 2013 ble de foreldre til et tredje barn ved navn AbRam, født via surrogatmor.

Karriere

1988 – 2010 

Hans første større rolle var som «Abhimanyu» i TV-serien Fauji (Soldat), men han fikk sitt gjennombrudd i forbindelse med rollen som den paranoide elskeren i  Baazigar (1992) og  Darr (1993), regissert av Yash Chopra. Deretter fulgte flere framgangsrike romantiske filmer, blant annet Koyla, Dilwale Dulhania Le Jayenge, Karan Arjun.

Hans samarbeid med Karan Johar og Yash Johar har resultert i filmer som Kuch Kuch Hota Hai, Kabhi Khushi Kabhie Gham og Kal Ho Naa Ho. I flere filmer har han spilt mot Madhuri Dixit, i blant annet Anjaam, Koyla, Dil To Pagal Hai, Hum Tumhare Hain Sanam og Devdas.

Sammen med skuespilleren Juhi Chawla og filmregissøren Azis Mirza driver han også produksjonsselskapet Dreamz Unlimited som ble senere til Red Chillies Entertainment

Tross alle framganger har Shahrukh fått kritikk for at han hovedsakelig holdt på med sikre, romantiske roller, for eksempel alle de filmene han har gjort sammen med regissøren Karan Johar. I filmen Swades spiller han dog en mer lavmælt rolle enn tidigere. I 2010 spilte Khan i filmen My Name Is Khan. Filmen er basert på en sann historie, og plassert i bakgrunn av oppfatninger av islam i tiden etter terrorangrepet 11. september 2001, forteller filmen om Rizwan Khan (spilt av Khan), en muslim som lider av Aspergers syndrom som reiser over USA for å møte landets president.

2011 - 2014 
I 2011 produserte Khan og spilte i Anubhav Sinhas science-fiction, superheltfilm Ra.One, sammen med Arjun Rampal og Kareena Kapoor. Den handler om videospilldesigner i London som skaper en skurk som rømmer inn i den virkelige verden, og hevdes å være den mest kostbare Bollywood-produksjon hittil. Hans andre utgivelse av året var Don 2, en oppfølger til Don. 

Khans eneste utgivelse i 2012 var Yash Chopras siste romantisk drama Jab Tak Hai Jaan, sammen med Katrina Kaif og Anushka Sharma. Det var det fjerde samarbeidet mellom Chopra og Khan, etter Chopras åtte år lange opphold, Veer-Zaara, som utgitt i 2004. Denne film ville bli Chopras siste, før sin død 21. oktober 2012. 

I august 2013 spilte Khan i den romantisk komedien Chennai Express som ble regissert av Rohit Shetty og produsert av hans kone Gauri Khan på hans eget selskap Red Chillies Entertainment. Filmen satte ny besøksrekord for indisk film i India, men også i Norge. 

Khans film Happy New Year lansertes på kino  23. oktober 2014. Denne film ble regissert av Farah Khan og produsert av Gauri Khan på selskabet Red Chillies Entertainment. Shahrukh Khan spiller her rollen som street fighter og aspirerende juveltyv, mot bl.a. Deepika Padukone.

Priser

Filmfare Awards 

 1992 – Vinner: Beste nykommer, Deewaana
 1993 – Vinner: Beste mannlige skuespiller, Baazigar
 1993 – Vinner: Kritikerpris for beste opptreden, for Kabhi Haan Kabhi Naa
 1994 – Vinner: Beste opptreden i negativ rolle, Anjaam
 1995 – Vinner: Beste mannlige skuespiller, Dilwale Dulhania Le Jayenge
 1997 – Vinner: Beste mannlige skuespiller, Dil To Pagal Hai
 1998 – Vinner: Beste mannlige skuespiller, Kuch Kuch Hota Hai
 2000 – Vinner: Kritikerpris for beste skuespiller, for Mohabbatein
 2002 – Vinner: Beste mannlige skuespiller, Devdas
 2002 – Vinner: «Filmfare Spesial Award Swiss Consulate Trophy» 
 2003 – vinner: «Filmfare Power Award» (sammen med Amitabh Bachchan) 
 2004 – Vinner: Beste mannlige skuespiller, Swades 
 2004 – Vinner: «Filmfare Power Award»
 2005 - Vinner: Beste mannlige skuespiller, Veer-Zaara
 2007 - Vinner: Beste mannlige skuespiller, Chak De India
 2011 - Vinner: Beste mannlige skuespiller, My Name Is Khan

Internasjonale æresbevisninger 
 DIFF, Dubais internasjonale filmfestival i 2006 beæret Shahrukh Khan sammen med Oliver Stone.

Indiske æresbevisninger
Han ble hedret med den indiske offisielle sivile utmerkelse Padma Shri for sin innsats.

Filmografi

Produsent 
 Phir Bhi Dil Hai Hindustani (2000)
 Asoka (2001)
 Chalte Chalte (2003)
 Main Hoon Na (2004)
 Kaal (2005)
 Paheli (2005)
 Om Shanti Om (2007)
 Always Kabhi Kabhi (2011)
 Don 2 (2011)

Playback-sanger 
 Main To Hoon Pagal – Baadshah (1999)
 Apun Bola – Josh (2000)
 Ankhein Khuli – Mohabbatein (2000)
 Khaike Paan Banaraswala  – Don - The Chase Begins Again (2006)
 Karle Karle  – Kaun Banega Crorepati (2007)

TV-karriere 
 Fauji(1988) Abhimanyu Rai
 Circus (TV-serie) (1989) 
 Idiot (TV-serie) (1991) Pawan Raghujan
 Kareena Kareena (2004) Zee TV-serie 
 Kaun Banega Crorepati (2007) TV-serie Vert
 Antakshari The Great Challenge (2007) TV-serie

Skuespiller

Referanser

Eksterne lenker 
 
 
 
 

Khan,Shahrukh
Personer fra Delhi